recursal/SuperWikiNEXT-32B huggingface dataset:
Məzmun
------

Film Azərbaycan SSR Ali Soveti adına Bakı Ali Ümumqoşun Komandirləri Məktəbinin keçdiyi şərəfli yola, onun kursantlarının həyatına, təhsilinə və hərbi məşğələlərinə, məktəbin gənc müdavimlərinə həsr olunmuşdur.

Filmdə məktəbin fəaliyyətindən, şöhrətli hərbi ənənələrindən, onun divarları arasında hərbi təhsil almış İkinci Dünya müharibəsinin qəhrəmanlarından bəhs edilir.

Festivallar və mükafatlar
-------------------------

1) 1975-ci ildə Tbilisidə hərbi-vətənpərvərlik mövzusuna həsr edilmiş II Ümumittifaq kinofestivalı
* Film I Mükafata layiq görülmüşdür.

Filmin heyəti
-------------

### Film üzərində işləyənlər

**Rejissor:** Rauf Nağıyev
**Ssenari müəllifi:** Cığatay Şıxzamanov, Rauf Nağıyev
**Operator:** Fəraməz Məmmədov
**Səs operatoru:** Şamil Kərimov

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 235-258.
**Oksidimetriya** - analitik kimyada oksidləşmə-reduksiya reaksiyalarına əsasən oksidləşdiricilərin və reduksiyaedicilərin miqdarı təyini üçün həcmi analiz üsullarının ümumi adı.

Xüsusi halları
--------------

Oksidləşmə-reduksiya reaksiyası üzrə reduksiyaedicinin miqdari təyinində oksidləşdiricilərin titirli məhlulundan istifadə edilir. 

{\displaystyle {\mathsf {aOx\_{1}+bRed\_{2}\rightleftarrows \beta Ox\_{2}+\alpha Red\_{1}}}}
İşçi məhlul kimi tətbiq edilən maddələrdən asılı olaraq, oksidimetriyanın bir sıra xüsusi halları məlumdur.

1. Permanqanatometriya
2. Yodometriya

Permanqanatometriya
-------------------

Bu üsulun əsasını müxtəlif reduksiyaedicilərin kalium-permanqanat (KMnO4) ilə oksidləşmə reaksiyası təşkil edir. KMnO4 qüvvətli oksidləşdiricidir. O, hər üç mühitdə (turş, qələvi və neytral) reduksiya olunur.Permanqanametriya üsulunda reaksiya əsasən, turş mühitdə aparılır. Bu məqsədlə yalnız H2SO4-dən istifadə etmək məqsədəuyğundur. Belə şəraitdə KMnO4 özü indikator rolunu oynayır.

Permanqanatometriya üsulunun tətbiq sahəsi
------------------------------------------

Permanqanatometriya üsulundan tibbdə bir çox məqsədlərlə istifadə edilir. Məsələn, klinik analizdə qanda sidik turşusunun, kalsiumun və s. təyinində, sanitar gigiyena analizlərində isə adi içməli və mədən sularının tədqiqində bir qayda olaraq, permanqanatometriya üsulundan istifadə olunur.

Permanqanatometriya üsulu kimyada bir çox metalları, duzları, üzvi maddələri və həmçinin müəyyən reduksiyaedici maddələrdən hazırlanmış məhlulların titirini təyin etmək üçün işlədilir.

Yodometriya
-----------

Bu üsul yod ilə əlaqədar olan aşağıdakı iki oksidləşmə-reduksiya reaksiyasına əsaslanır:

* J2 + 2e ↔ 2J-

Beləliklə, yodometriyada yod həm reduksiyaedici (J-) və həm də oksidləşdirici (J2) kimi istifadə edilə bilər.

Mənbə
-----

* Химическая энциклопедия / Редкол.: Кнунянц И.Л. и др.. — М.: Советская энциклопедия, 1992. — Т. 3 (Мед-Пол). — 639 с. — ISBN 5-82270-039-8.
* Z.Qarayev "Qeyri-üzvi kimya", Maarif-1975.
**Ekin Koç** (21 iyun 1992, Antalya) – Türk aktyor.

Ekin Koç, Antalyada anadan olmuşdur. Orta məktəbi bitirdikdən sonra İstanbul Bilgi Universitetində təhsilini davam etmişdir. Aktyor olaraq ilk dəfə 2013'də Sənə bir sirr verəcəyəm  serialında oynamışdır. 2014-cü ildə *Seyfi* xarakteri ilə Benim Adım Gültepe adlı serialında oynamış, həmçinin 2015'də Neslihan Atagül ilə Senden Bana Kalan kinosunda da başrol olaraq yer almışdır. Star TV'də izlənən Möhtəşəm Yüz İl Kösəm serialında  Sultan I. Əhməd xarakterini canlandırdi.2018 yılında Farah Zeynep Abdullah la birlikte canlandırdıği "Bizim Için Şampiyon" da Halis Karataş rolünü oynadı.2020 yılında Uyanış büyük selcuklu dizisinde *Sencer* bey rolunu oynadi. Hazırda Üç Kuruş dizisinde Efe komiser rolünü oynuyor.

Filmoqrafiya
------------

* Sənə bir sirr verəcəyəm (teleserial, 2013) - 2013
* Mənim adım Gültəpə - 2014
* Səndən mənə qalan - 2015
* Möhtəşəm Yüz İl Kösəm (teleserial, 2015)
* Həyat sirləri (serial, 2017-2018)—Burak Özer
* Oyanış: Böyük Səlcuqlu (2020)- Ahmed Sencer
* Üç Qəpik (2021-) - Efe Tekin
**Rüqəyya binti Məhəmməd** (*ərəb.* رقية بنت محمد‎, 598 və ya 601, Məkkə[…] – 14 mart 624, Mədinə) — Müsəlmanların sonuncu peyğəmbəri Məhəmməd peyğəmbərin birinci həyat yoldaşı Xədicədən olan qızı.

Bioqrafiyası
------------

Rüqəyya Məhəmmədin təxminən 33 yaşı olanda anadan olmuşdur. Hələ atasının peyğəmbərlik missiyasına başlamamışdan əvvəl o, Əbu Ləhəbin oğlu Utbə ilə nişanlanmışdır. Məhəmmədin xütbələri başlayandan sonra Əbu Ləhəb oğlunun nikah müqaviləsini ləğv etməkdə israr edir, bundan sonra Məhəmməd qızını Osman ibn Əffana ərə verir.

Osmanla birlikdə Rüqəyya Efiopiyaya mühacirət etmişdir. Orada rəvayətlərə görə 6 yaşında vəfat edən oğlu Abdullanı dünyaya gətirir. Efiopiyadan Məkkəyə qayıdaraq Mədinəyə hicrət edir.

Bədr döyüşü ərəfəsində Ruüqəyya ağır xəstələnir və peyğəmbər Osmanın xəstə arvadının yanında qalmasına icazə verir. O, müsəlmanların qələbəsi xəbəri Mədinəyə çatdıqdan sonra vəfat etmişdir. O, Məscidül-Nəbi yaxınlığındakı Bəqi qəbiristanlığında dəfn edilib. Rüqəyyanın vəfatından sonra Məhəmməd peyğəmbər ikinci qızı Ümmü Gülsümü Osmana ərə vermişdir.

İstinadlar
----------

1. 1 2 3 4 5 6 7 8 9 10  WikiTree (ing.). 2005.
2. 1 2  *Али-заде А.* Рукайя бинт Мухаммад (rus.). // *Исламский энциклопедический словарь* Москва: Ансар, 2007. ISBN 978-5-98443-025-8
3. 1 2  *Али-заде А.* Хадиджа бинт Хувайлид (rus.). // *Исламский энциклопедический словарь* Москва: Ансар, 2007. ISBN 978-5-98443-025-8
**Sony Mobile Communications AB** (keçmiş *Sony Ericsson Mobile Communications AB*) — transmilli mobil telefon istehsalçısı. Sony şirkətinin bölməsi. Mərkəz-qərargahı Yaponiyanın paytaxtı Tokioda yerləşir.

Əsası Sony Ericsson adı altında və ortaq şirkət formasında 1 oktyabr 2001-ci ildə Sony şirkəti və İsveçin telekommunikasiya avadanlığı istehsalçısı olan Ericsson şirkəti tərəfindən qoyulmuşdur. 2012-ci il 16 fevral tarixində Sony şirkəti Ericssonun şirkətdəki payını satın almışdır.

Sony Mobile Communications şirkətinin Tokio (Yaponiya), Çennai (Hindistan), Lund (İsveç), Pekin (Çin) və Silisium vadisində (ABŞ) tədqiqat və istehsal mərkəzləri var. Dünya bazarındakı payı baxımından Sony Mobile 2012-ci ilin I rübünün nəticələrinə görə dünyanın 10-cu böyük mobil telefon istehsalçısı və 2012-ci ilin 3-cü rübündə dünyanın 3-cü böyük smartfon istehsalçısıdır.

İstinadlar
----------

Xarici keçidlər
---------------


Vikianbarda Sony Mobile ilə əlaqəli mediafayllar var.

* sonymobile.com — Sony Mobilenin rəsmi saytı
**Faza diaqramı** (vəziyyət diaqramı) — diaqramda nəzərdən keçirilən nöqtənin koordinatlarına cavab verən şəraitdə sonsuz fiziki-kimyəvi sistemin tarazlıq vəziyyətinin qrafik görünüşüdür (fiqurativ nöqtə).

Faza diaqramlarının analizi
---------------------------

Faza diaqramlarının qurulması üçün adi koordinatlar, termodinamik parametrlər-temperatur, təzyiq və sistemin tərkibidir (mol və ya çəki faizi ilə). Ümumi hallarda koordinatların sayı sistemin komponentlərinin sayını bir vahid üstələyir (birkomponentli sistemin diaqramı ikiölçülü, ikikomponentlininki üçölçülüdür və s.) Kondensasiya olunmuş (qatılaşdırılmış) sistemlərdə təzyiq hesabına faza tarazlığının dəyişikliyi bir çox hallarda nəzərə alınmadığına görə, bu hallarda diaqram ölçülərinin sayı komponentlərin sayına bərabərdir (kondensasiya olunmuş ikikomponentli sistemin diaqramı ikiölçülü, üçkomponentlininki isə üçölçülüdür və s.). Kompleks faza diaqramları çap nəşrlərində kəsik və ya proyeksiya şəklində əks olunur. Faza qaydalarına uyğun olaraq, ikiölçülü diaqramda birfazalı hissə sahə ilə, ikifazalı hissə-xəttlə (r-T diaqramlarda) yaxud konod paralel xətlər toplusu ilə, hansılar üçün ki, bərabər fazaların tərkibi müəyyənləşdirilmişdir (tərkibin iştirakı ilə olan diaqramlarda), üçfazalı hissə nöqtə ilə (r-T diaqramlarda) və ya üfüqi (T-x yaxud r-x diaqramlarda) təsvir olunur.

Temperatur-təzyiq diaqramları
-----------------------------

* Birkomponentli sistemlərin diaqramı/ Birkomponentli sistemlərin faza diaqramlarında, faza qaydalarına əsasən,

sahələr birfazalı vəziyyətə, onları ayıran xətlər ikifazalı, xətlərin kəsişdiyi nöqtələr 
üçfazalı vəziyyətə uyğundur (bu nöqtələr üçqat nöqtələr adlanır). 

* İkifazalı xətlər bir qayda olaraq, ya iki üçqat nöqtəni, ya da üçqat nöqtəni sıfır təzyiqə cavab verən ordinat oxu ilə birləşdirir. Bu zaman kritik nöqtədə başa çatan maye-qaz xətti istisna təşkil edir. Kritik nöqtədən yüksək temperaturlarda maye ilə buxar arasında fərq itir.

Temperatur-tərkib diaqramları
-----------------------------

1. İkili sistemlərin diaqramları
2. Bərk vəziyyətdə sərhədsiz həllolma
3. Evtektik və evtektoid dəyişikliklər
4. Kimyəvi birləşmələr yaradan ərintilər
5. Politermik kəsimlər

Faza diaqramlarının eksperimental quruluşunun metodları
-------------------------------------------------------

1. Dinamik: Differensial termik analiz və Vizual termik analiz
2. Statik: Rentgen fazalı analiz və Lokal rentgen spektral analiz

Faza diaqramlarının termodinamik optimallaşdırılmasının metodları
-----------------------------------------------------------------

* CALPHAD metodu
* Q.F.Voroninin qabarıq səthlər metodu

Ədəbiyyat
---------

1. Аносов В. Я. Погодин С. А. Основные начала физико-химического анализа. — М.–Л.: Изд-во АН СССР, 1947. — 876 с.
2. Химическая энциклопедия. — М.: Советская энциклопедия, 1988.
3. Новоселова А.В. Фазовые диаграммы, их построение и методы исследования. М. МГУ, 1987.
**Halluazit Al4 [(OH)8 |Si4O10] · 4H2O** — monoklinik sinqoniya. Rast gəlmə tezliyi şkalası: çox da tez-tez rast gəlməyən

Növ müxtəliflikləri
-------------------

Ferri (qinzburqit) -, kupro -, xromhalluazit (~ 0,6 % Cr2O3).

Xassələri
---------

Rəng – müxtəlif çalarlı – sarımtıl, bozumtul, yaşılımtıl ağ, həmçinin qonur, sarı, bəzən qırmızı; Mineralın cizgisinin rəngi – ağ; Parıltı – tutqun, dəyişilməmiş aqreqatlarda – sədəfi, mum parıltı; Şəffaflıq – yarımşəffafdan qeyri-şəffafadək, suda şəffafdır; Sıxlıq – 2,0–2,6; Sərtlik – 1–2; Kövrəkdir; Ovuntulu kütlələri əllə toxunduqda talkvaridir; Ayrılma– yoxdur; Sınıqlar – qabıqlı; Morfologiya – kristallar: ultramikroskopik boruşəkilli; Mineral aqreqatları: massiv, gel kimi, torpaqvari, konkresiya şəkilli.

Mənşəyi və yayılması
--------------------

Səciyyəvi ekzogen mineral olub, ən çox qabbro və diabazların və bəzi Ni, Cu və Zn yataqlarının aşınma qabıqlarında inkişaf edir. Həmçinin turş torpaqlarda, əhəngdaşlarının karst boşluqlarında və gillərin tərkibində qeyd edilir. Mineralın kaolinit, allofan və alunitin parçalanması prosesində əmələ gələn aqreqatları məlumdur. Diagenetik mənşəli halluazit konkresiyalar şəklində kaolinit yataqlarında müşahidə edilir. Birlikdə rast gəldiyi minerallar: kaolinit, illit, montmorillonit, alunit, nisbətən az hallarda – diaspor. Mineralın tapıldığı yerlər: Anqlyer (Belçika); Altenberq (Almaniya); Juravlinski, Aydırlinski yataqları (Rusiya); Zakarpatye (Ukrayna) və b. Azərbaycanda Kiçik və Böyük Qafqazın bir srıa məntəqələrində – Tutqunçay hövzəsinin qızıl filizi zolağında, Çıraqdərə-Toğanalı filiz sahəsində, Bittibulaq, İtqırılan, Nəsirvaz, Filizçay yataqlarında və başqa yerlərdə qeyd edilmişdir.

Tətbiqi
-------

Kaolinitlə birlikdə keramik məmulatların hazırlanması üçün xammal kimi istifadə edilir.

İstinadlar
----------

Mənbə
-----

* Azərbaycan mineralları. Bakı: Nafta-Press, 2004.

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Böyük norveç · Böyük rus · Britannica (onlayn) · Müasir Ukrayna |
| Normativ yoxlama | Microsoft: 2777135253 |

* HALLOYSITE
**Paloma Kosta** (*port.* Paloma Costa) — Braziliyalı hüquq tələbəsi, sosioekoloq, velosiped fəalı, iqlim müəllimi və gənclərin səfərbərçisi. O, Birləşmiş Millətlər Təşkilatının Baş Katibi Antoniu Quterreş tərəfindən İqlim Böhranı ilə Mübarizə və İqlim Dəyişikliyinin Qarşısının alınması üzrə Qlobal Fəaliyyət üzrə Gənclər Məsləhətçi Qrupuna təyin edilmiş yeddi gənc iqlim liderindən (18-28 yaş) biridir.

Fəaliyyəti
----------

2019-cu ildə Paloma Kosta Qreta Tunberq ilə birlikdə Nyu-Yorkda İqlim Fəaliyyəti Sammitinin açılışında çıxış edir. Çıxışı bəziləri tərəfindən dindən kənar kimi qiymətləndirilən "Bizə duaya ehtiyacımız yoxdur, hərəkətə ehtiyacımız var" ifadəsi tənqidlərə səbəb olur.

Müsahibədə Kosta bildirir ki, "dünyada heç bir pul müqabilində" Amazonda meşələrin qırılmasına yardım edən bir şirkətdə işləyəcək. Üstəlik, mal əti tədarük zənciri ilə meşələrin qırılması arasındakı əlaqəni öyrənən kimi ət yeməyi dayandırmaq qərarına gəlir. O, həmçinin deyir ki, bacardıqca gündəlik gediş-gəlişi üçün velosipedindən istifadə edir, həmçinin bəzən əyləncələrə gedir.
O, Angela Merkel və Mişel Baçelet ilə qısa söhbət etdiyini, öz ölkəsinin Jair Bolsonaru administrasiyasının heç bir nümayəndəsinin onuna söhbətləşmək istəmədiyini bildirir.
Kosta Çili universitetində keçmiş mübadilə tələbəsidir və Çili Ali Məhkəməsində təlim keçmişdir. O, Instituto Socioambiental (Sosial-Ətraf Mühit İnstitutu), Engajamundo gənclər təşkilatı, həmtəsisçisi olduğu Ciclimáticos layihəsi və #FreeTheFuture hərəkatı ilə əlaqələndirilir.

İstinadlar
----------

1. ↑  .
2. ↑  "Jovem ativista brasileira abre cúpula de clima da ONU, em Nova York". ISA - Instituto Socioambiental (portuqal). 2021-04-16 tarixində arxivləşdirilib. İstifadə tarixi: 2021-05-07.
3. ↑  *Vesna Blazhevska.* "Young leaders tapped to invigorate UN's climate action plans, hold leaders to account". United Nations Sustainable Development (ingilis). 2020-08-10 tarixində arxivləşdirilib. İstifadə tarixi: 2021-05-07.
4. ↑  "Estudante do DF é única brasileira em Grupo Consultivo da ONU sobre mudança climática". G1 (portuqal). 2021-04-19 tarixində arxivləşdirilib. İstifadə tarixi: 2021-05-07.
5. ↑  "Conheça Paloma Costa, a brasileira que falou na ONU sobre Emergência Climática". Greenpeace Brasil (portuqal). 2021-04-22 tarixində arxivləşdirilib. İstifadə tarixi: 2021-05-07.
6. ↑  "Brasileira que abriu discursos na Cúpula do Clima sai decepcionada: 'Resultado foi pouco para o que precisamos'". O Globo (portuqal). 2019-09-23. 2021-04-19 tarixində arxivləşdirilib. İstifadə tarixi: 2021-05-07.
**Sabah açılacaq yoxsa yox?** (orijinal adı «Kal Ho Naa Ho»),hind dilində : कल हो ना हो,urdu dilində :کل ہو نہ ہو) adı belədir. Hind kinosudur 2003-cü ildə ABŞ-nin böyük şəhərlərindən biri olan Nyu-Yorkda çəkilmişdir.

Məzmun
------

**Neyna Katrina Kapur(Priti Zinta)** qəmgin,qaraqabaq qızdır amma onun belə olmağına səbəbdə var. Onun atasına ehtiyacı olan vaxtlarda atası özünü öldürmüşdü. Atası öz həyat yoldaşı **Ceneferi (Caya Baççan)** uşaqlarını tək böyütmək məcburiyyətində qoymuşdu. Ceneferin bir restoranı var idi,demek olarki o restoran heç işləmirdi. Bundan başqa Neynanın nənəsidə Ceneferi ərinin ölümündə günahlandırır. Neyna hər gün evdə ancaq dava-dalaş görürdü,onun yeganə sevinci MBA kursları idi, hansıki o burda ən yaxın dostu **Ruhitlə (Saif Ali Xan)** tanış olacaq.

Elə bu aralarda onların qonşuluğuna **Aman Mathur ( Şahruk Xan )** köçür və hər şey dəyişir. Amanın yaşamaq istəyi Neyna gilin evində hər şeyi dəyişir. Aman onların maddi durumununda yaxşılaşmasına kömək edir. Əvvəlcə Neynanın Amandan xoşu gəlmir amma Amanın həyatsevərliyi bunada çarə tapır.Bu aralarda da Ruhit Neynaya vurulduğunu Amana deyir.Aman isə oz sevgisi barədə heç kimə heç nə demir.Ruhitlə Neyna görüşəndə isə Neyna Amanı sevdiyini deyir.Ruhit bunu Amana deyir. Aman isə evli olduğunu hamıya deyir. Görəsən bu doğrudumu?

Rollarda
--------

* Şahrux Xan — *Aman Маthur*
* Saif Əli Xan — *Ruhit Patel*
* Priti Zinta — *Neyna Katrina Kapur*
* Caya Baççan — *Cenifer Kapur*
* Suşma Setx — *Laco Kapur*
* Rima Laqoo — *Amanın anası*
* Lillet Dubey — *Casvinder Каpur*
* Delnaz Paur — *Caspirt Kapur*

Nailiyyətləri
-------------

* 2004 — **Zee Cine Awards**

2 mükafat və 13 nominasiya

* 2004 — **National Film Awards, India**

2 mükafat

* 2004 — **Screen Weekly Awards**

4 mükafat və 11 nominasiya

* 2004 — **Filmfare Awards**

7 mükafat və 3 nominasiya

* 2004, 2009 — **Awards of the International Indian Film Academy**

3 mükafat və 1 nominasiya

1. ↑  .
Məzmun
------

Film Azərbaycanın milli bayramı sayılan Novruz bayramına həsr olunmuşdur. Filmin rejissoru süjeti 4 xətt üzrə bölüb. Bu xətlər qeyd olunan çərşənbə axşamları ilə bağlıdır: su, külək, torpaq, od çərşənbələri. Film müşahidə xarakteri daşıdığına görə novruz bayramına hazırlıqlar Azərbaycanın ayrı-ayrı bölgələrində lentə alınmışdır. Hər bölgədə bayram qabağı xüsusi tədbirlər görülür, milli adət-ənənələr həyata keçirilir. Filmin maraqlı cəhəti ondadır ki, rejissor baharın gəlişini bahar qızının simasında yox, ağ atın üstündə ağ libasda olan oğlan görkəmində verib. Filmin sonunda bahar ab-havası Bakıya-Içəri şəhərə gəlib çatır. Burada bayram tədbirləri keçirilir, milli rəqslər oynanılır, hər evdə bayram süfrələri, xonçaları düzülür.

Filmin heyəti
-------------

### Film üzərində işləyənlər

**Ssenari müəllifi:** Vüqar Tapdıqlı, Sadıq Elcanlı
**Rejissor:** Rahim Sadıqbəyli (Rəhim Sadıqbəyli kimi)
**Operator:** Adil Abbasov
**Səs rejissoru:** Firudin Bağıroğlu (Firudin Hüseynov kimi)
**Montaj:** Fuad Əlişov
**Direktor:** Məhyəddin Əsgərov

İstinadlar
----------

1. ↑  "Bizim filmlərimiz". AzTv. 2007-06-09 tarixində orijinalından arxivləşdirilib. İstifadə tarixi: 2008-10-28.
Natrium və flüor atomları arasında ion rabitəsinin əmələ gəlmə mexanizmi.
**İon rabitəsi** — elektromənfiliyinə görə bir-birindən kəskin fərqlənən atomlar arasında, yəni metallarla qeyri-metallar arasında əmələ gələn rabitə növüdür.

Xarakteristika
--------------

İon rabitəsinin əmələgəlmə mexanizmi 1916-cı ildə alman alimi V.Kosselin irəli sürdüyü heteropolyar nəzəriyyə əsasında izah olunur. Bu nəzəriyyəyə görə ion rabitəsi elektronun bir atomdan başqa atoma keçdiyi zaman yaranır və nəticədə hər iki atom qonşu təsirsiz qazın davamlı konfiqurasiyasını yaradır. Belə ki, xarici elektron təbəqəsi, elektron verən atom üçün özündən əvvəl, elektron qəbul edən atom üçün isə özündən sonra gələn təsirsiz qazın elektron konfiqurasiyasına malik olur. 

İonların bir-birini cəzb etməsi yolu ilə əmələ gələn birləşmələrə heteropolyar və yaxud ion birləşmələri deyilir. Elektrostatik cəzbetmə ilə əmələ gələn ionlar arasındakı kimyəvi rabitəyə elek-trovalent və ya ion rabitəsi deyilir. İon rabitəli birləşmələr qələvi və qələvi-torpaq metalları ilə halogenlər arasında daha asan əmələ gəlir. Burada da yenə atomlar arasında yaranan rabitə bütünlüklə ion rabitəsi olmur. Məsələn, rentgenoqrafik tədqiqatlara əsasən müəyyən edilmişdir ki, LİF molekulunda elektron buludunun təxminən 0,1 hissəsi ionlararası sərhəddə qalır. Deməli, litiumla ftor arasında yaranan rabitənin 90% -i ion, 10%-i isə kovalent rabitədən ibarətdir. Odur ki, həmin ionların faktiki yükü +1 və -1 deyil, +0,9 və -0,9-dur. Buna effektiv yük deyilir.

Xarici keçidlər
---------------

* Химическая связь -(Глава 7)- Ионная связь


|  |  |
| --- | --- |
|  | ***Kimya** ilə əlaqədar bu məqalə qaralama halındadır. Məqalənini redaktə edərək Vikipediyanı zənginləşdirin. Etdiyiniz redaktələri mənbə və istinadlarla əsaslandırmağı unutmayın.* |
**Mustafa Sarıgül** (15 noyabr 1956, İliç, Ərzincan ili) - Türkiyə biznesmeni və siyasətçisi, İstanbul şəhər Şişli bölgəsinin bələdiyyə başqanı (1999-cu ildən).

Həyatı
------

15 noyabr 1956-cı ildə doğulub.

### Uşaqlıq və gənclik dövrü

Atası Haqqı Sarıgül, anası Ayşə Sarıgüldür. Erzincandan İstanbula köçmüşlər.

Güngören kənd ibtidai məktəbində təhsilə başlamış, İstanbula köçdükdən sonra Liseyi Zincirlikuyu İsov Yapı litseyində oxumuş, Məslək litseyini bitirmişdir. Mərmərə Universitetinin pedaqoji fakültəsini bitirmişdir.

### Ailəsi

İlk həyat yoldaşı 1980-ci ildə öldürülən millət vəkili Abdurrahman Köksaloğlunun yeganə qızı idi. Bu evlilikten Abdurrahman Emir adında bir oğlu vardır. Yoldaşı 1985-ci ildə vəfat etdikdən sonra 8 il sonra 1993-cü ildə Aylin Kotil ilə evləndi. Evləndiklərində Sarıgül 36, Kotil isə 22 yaşında idi. 2008-ci ildə isə boşandılar. Biri Aylin Kotilden olmaqla iki övladı vardır.

İstinadlar
----------

1. ↑

Mənbələr
--------

* rəsmi veb saytı Arxivləşdirilib 2008-04-15 at the Wayback Machine
* rəsmi feysbuk səhifəsi
* rəsmi Tvitter səhifəsi
* "Şişli bələdiyyəsi"
* "Sarıgülcüyüz Biz"  Arxivləşdirilib 2014-05-15 at the Wayback Machine
* "Sarıgül: CHP Genel Başkanlığı’na adayım" (ntvmsnbc.com)
* "Türkiye Geneli Bir Anket Araştırmasında TDH" Arxivləşdirilib 2014-01-29 at the Wayback Machine
**"İnadkarın ram edilməsi"** (*ing.* The Taming Of The Shrew) — rejissor Franko Zeffirellinin Uilyam Şekspirin 16-cı əsrdə İtaliyada iki güclü iradəli insanın görüşməsi haqqında pyesinə əsaslanan romantik komediya filmidir.

Məzmun
------

"İnadkarın ram edilməsi" — 1967-ci ildə Franko Zeffirelli tərəfindən çəkilmiş, Uilyam Şekspirin 16-cı əsrdə İtaliyada iki güclü iradəli insanın görüşməsi haqqında pyesinə əsaslanan romantik komediya filmidir. Filmdə Kate rolunda Elizabeth Taylor (o da prodüserdir) və hər ikisi aktyorluqlarına görə BAFTA Mükafatlarına namizəd olan Petruçio rolunda Riçard Burton rol alırlar. İkinci rollarda Cyril Cusack, Michael Hordern, Michael York və Victor Spinetti var.

27 fevral 1967-ci ildə Kral Film Tamaşasının premyerası oldu. 40-cı Akademiya Mükafatlarında film Ən Yaxşı Kostyum Dizaynı və Ən Yaxşı İncəsənət Rejissoru - Set Dekorasiyası nominasiyalarına namizəd oldu. Burton Ən Yaxşı Aktyor - Komediya və ya Musiqili üzrə Qızıl Qlobus Mükafatına, film isə Ən Yaxşı Kino Film - Komediya və ya Musiqili nominasiyasında namizəd oldu. Burton və Taylor da BAFTA nominasiyaları aldılar.

Bu, Zeffirelli, ardınca 1968-ci ildə Romeo və Cülyetta və 1990-cı ildə Hamletin çəkdiyi üç Şekspir film adaptasiyasından biri idi.

Film haqqında
-------------

* Film Vilyam Şekspirin "Şıltaq qızın yumşalması" komediyası əsasında çəkilmişdir.

Filmin heyəti
-------------

### Film üzərində işləyənlər

**Əsərin müəllifi :** Vilyam Şekspir
**Ssenari müəllifləri :** Pol Den, Suzo Çekki D'Amiko, Franko Zeffirelli
**Rejissor :** Franko Zeffirelli
**Operator :** Osvald Morris
**Bəstəkar :** Nino Rota
**İcraçı prodüser :** Riçard MakUorter
**Geyim rəssamları :** İren Şərəff, Danilo Donati
**Montaj :** Piter Teylor
**Dirijor :** Karlo Savina
### Rollarda

Elizabet Teylor – Katarina
Riçard Börton – Petruçço
Siril Küsak – Qrumio
Maykl Hordern – Baptista
Alfred Linç – Tranio
Alan Uebb – Qremio
Viktor Spinetti – Hortensio
Roy Holder – Biondello
Mark Diqnam – Vinsentio
Biçe Valori
Cankarlo Kobelli – keşiş
Vernon Dobçeff – Pedant
Ken Parri – Teylor
Entoni Qardner – Haberdaşer
Nataşa Payn – Byanka
Maykl York – Lüçensio

İstinadlar
----------

1. ↑  Lexicon of international films (alm.). Zweitausendeins.
2. ↑  "The Taming of the Shrew, Box Office Information". 2013-09-28 tarixində arxivləşdirilib. İstifadə tarixi: 2013-10-14.
3. ↑  "The Taming of the Shrew, Box Office Information". 2015-05-30 tarixində arxivləşdirilib. İstifadə tarixi: 2013-10-14.

Xarici keçidlər
---------------

* *İnadkarın ram edilməsi* — Internet Movie Database saytında.

* *İnadkarın ram edilməsi*  TCM Movie Database saytında
* eNotes Article
* Phoenix Cinema Article
**Mayya Çiburdanidze** (*gürc.* მაია ჩიბურდანიძე; 17 yanvar 1961, Kutaisi) — Gürcüstanlı şahmat qrosmeysteri, qadınlar arasında 7-ci dünya çempionu (17 yaşında).

Həyatı
------

1961-ci il yanvarın 17-də Kutaisidə anadan olan Mayya uşaq yaşlarından şahmatla maraqlanmışdır. 8 yaşında ikən qardaşından bu oyunun sirlərini öyrənmişdi. Mayya Kutaisi pionerlər sarayındakı şahmat dərnəyinə gələrkən, onun şahmat bacarığı məşqçi Çiradzenin nəzərindən yayınmadı və onunla ciddi məşğul olmağa başladı.

1972-ci ildə Tbilisiyə köçəndən sonra, Mayyanın şahmat yaradıcılığında dönüş mərhələsi başlandı. Bir ildən sonra şahmat aləmi yeni ulduzun parlamasından xəbər tutdu. Həmin il Tbilisidə SSRİ-Yuqoslaviya görüşü keçirilirdi. Ölkənin güclü şahmatçıları başqa yarışlarda çıxış etdiyindən Yoqoslaviya çempionuna qarşı oyuna Mayya çıxdı. Beynəlxalq usta, çox təcrübəli V.Kalxbrenner 12 yaşlı Mayyaya məğlub olur. Bu yarışda Mayya keçirdiyi 4 görüşü qələbə ilə başa vurdu.

Dünya çempionluğu
-----------------

Mayya 1978-ci ildə tac uğrunda mübarizədə Nona Qaprindaşvili ilə qarşılaşır.

Matç ərəfəsində hamı dünya çempionunun qalib gələcəyini gözləyirdi. Lakin gənc Mayya daha yaxşı oynayıb beçinci görüşdən sonra üstünlüyü ələ alır və matçda qalib gəlir. Beləliklə, 17 yaşlı Mayya Çiburdanidze şahmat tacına yiyələnir.

O, 1981-ci ildə tac uğrunda mübarizədə çempion adını qoruyaraq, Nana Aleksandriyaya qalib gəlmişdir. Mayya 1991-ci ilin fevralında dünya çempionluğu uğrunda yarışda çinli Xie Juna məğlub olub.

İstinadlar
----------

1. ↑  Chiburdanidze, Maia // ratings.fide.com (ing.).
2. 1 2 3 4  Чибурданидзе Майя Григорьевна // Большая советская энциклопедия (rus.): [в 30 т.]. / под ред. А. М. Прохоров 3-е изд. Москва: Советская энциклопедия, 1969.
3. 1 2  Maya Chiburdanidze // Encyclopædia Britannica (ing.).
4. ↑  *FİDE* FIDE Standard Ratings as of 28 February 2022. 2022.
5. ↑  Azər Zeynallı, Pərviz Əliyev, şahmat aləminə səyahət, səh.103 Bakı 1986.

Xarici keçidlər
---------------


Vikianbarda Maya Çiburdanidze ilə əlaqəli mediafayllar var.

| Qadınlararası şahmat üzrə dünya çempionları |
| --- |
| 1927, 1930, 1931, 1933, 1934, 1937 I, 1937 II, 1939 (Vera Mençik)  • 1949-50 (Lüdmila Rudenko)  • 1953 (Yelizaveta Bıkova)  • 1956 (Olqa Rubtsova)  • 1958, 1959 (Yelizaveta Bıkova)  • 1962, 1965, 1969, 1972, 1975 (Nona Qaprindaşvili)  • 1978, 1981, 1984, 1986, 1988 (Maya Çiburdanidze)  • 1991, 1993 (Se Tszyun)  • 1996 (Süzen Polqar)  • 1999, 2000 (Se Tszyun)  • 2001 (Zu Çen)  • 2004 (Antoaneta Stefanova)  • 2006 (Xu Yuhua)  • 2008 (Aleksandra Kostenyuk)  • 2010, 2011 (Hou Yifan)  • 2012 (Anna Uşenina)  • 2013 (Hou Yifan)  • 2015 (Mariya Muzıçuk)  • 2016 (Hou Yifan)  • 2017 (Tan Çjunyi)  • 2018, 2018, 2020. 2023 (Tszyuy Ventszyun) |
**Münşi əl-məmalik** —"Dövlət katibi", şah şurasının üzvü və sərəncamında xeyli mirzə ştatı olduğuna görə, münşi əl-məmalik nüfuzlu əyan idi. O vaqiyə-nəvislə (məclis-nəvis) yanaşı şahın yazışmasının bir hissəsini idarə edirdi. Bu iki vəzifə arasında funksional fərq görmək çətindir. Vaqiyənəvis dövlət şurası (məclisi-i əla) iclaslarını sənədləşdirir, arxivi nizama salırdı. O, sarayın tarixşünası, şahın şəxsi katibi idi,şahın yerli hakimlər və xarici dövlətlərlə yazışmasını təşkil edirdi. Münşi əl-məmalik və onun mirzələri şahın bütün məktublarında (pərva nəcət), fərmanlarda və digər rəsmi sənədlərdə müəyyən olunmuş tuğraları yerinə yetirirdilər.

İsgəndər bəy Münşi dövrünün tanınmış münşi əl-məmaliklərindən aşğıdakıların adlarını çəkir:

* Məhəmmədi bəy Təbrizi Keçəçi,
* Mirzə Məhəmməd,
* Qazi Abdulla Cüveyni,
* Xacə Əlaəddin Mənsur.

Onların hamısı şaha yaxın olan saray adamları sırasından çıxmışdı. "Təzkirət əl-Mülük" göstərir ki, münşi əl-məmalik ilk Səfəvilər dövründə böyük nüfuza malik olmuşdur.

İstinadlar
----------

1. 1 2  O.Əfəndiyev. Azərbaycan Səfəvilər Dövləti.səh.311

Ədəbiyyat
---------

Oqtay Əfəndiyev. Azərbaycan Səfəvilər dövləti. Bakı ,"Şərq-Qərb",2007, 344 səh. +8 səh.(illüst.) ISBN 978- 9952- 34-101- 0

Həmçinin bax
------------

* Səfəvilər
**Bronks əhvalatı** (*ing.* A Bronx Tale) — Robert de Nironun 1993-cü ildə çəkdiyi və özündə qanqster, dram və döyüş kimi janrları cəmləşdirən ABŞ filmidir. Film Robert de Nironun rejissor kimi debüt işidir. O, filmi atasının xatirəsinə həsr etmişdir.

Film Çezz Palminterinin (əsl adı Kalocero Lorenso Palminteri) avtobioqrafik pyesi əsasında ekranlaşdırılıb. İlk zamanlar müəllif kitabın ekranlaşdırılması üçün müəllif hüquqlarını satmaqdan imtina edirdi. O, yalnız Robert de Nironun ona filmin ssenari müəllifi olmağı və filmdə baş rollardan birini oynamağı təklif etməsindən sonra əsərin müəllif hüquqlarını satmağa razılaşıb.

Məzmun
------

Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***

Film atası (*Robert de Niro*) sadə avtobus sürücüsü işləyən, İtaliyanın Bronks məhəlləsindən olan Kalocero adlı oğlan haqqındadır. Uşaqlıqda Kalocero yerli qanqsterlərin başçısı olan Sonninin (*Çezz Palminteri*) törətdiyi qətlin şahidi olur, ancaq o, polisə yalan məlumatlar verir, nəticədə cinayətkar Sonni azadlıqda qalır. Uşağı olmayan Sonni, Kaloceronu öz himayəsinə götürür. Bununla da Kalocero sanki iki ata tərbiyəsi ilə böyüməli olur, lakin doğma atası Sonninin onun oğluna verdiyi dərsləri bəyənmir.

Gənc oğlan olduqdan sonra, Kalocero digər ictimai problem ilə üzləşir, belə ki, onun italyan məhəlləsindən olan dostları afroamerikan məhəlləsindən olan gənclərlə mübahisə edirlər, məhz belə bir zamanda Kalocero həmin məhəllədən olan mulat Ceyn Vilyamsla görüşməyə başlayır. İtaliyalı yeniyetmələr afroamerikalıların yaşadığı məhəlləyə hücum etmək istəyirlər, ancaq bu hücum onlar üçün faciə ilə bitir.

Filmin sonunda Sonni ölür. Kalocero mafiya başçısının dəbdəbəli dəfn mərasiminə gəlir, bu zaman ona ata kimi olan Sonni ilə təklikdə vidalaşmağa imkan yaradılır. Kaloceronun qarşısında həyat yolunun seçimi ilə bağlı yenidən çətin məsələ dayanır.

Xəbərdarlıq **Xəbərdarlığın sonu.**

Rollarda
--------

* Robert de Niro — *Lorenso Anello*
* Çezz Palminteri — *Sonni LoSpekko*
* Lillo Brankato — *Kalocero "Si" Anello (17 yaşında)*
* Frensis Kapra — *Kalocero Anello (9 yaşında)*
* Taral Hiks — *Ceyn Vilyams*
* Ketrin Narduççi — *Rozina Anello*
* Klem Kazerta — *Cimmi "Pıçıltı"*
* Co Peşi — *Karmayn*

İstinadlar
----------

1. ↑  *Kachka, Boris.* "How 'A Bronx Tale' Got Told — New York Magazine". Nymag.com. 2007-10-14. 2020-09-28 tarixində arxivləşdirilib. İstifadə tarixi: 2014-02-20.
2. ↑  "A Bronx Tale (1993)". Box Office Mojo. 1993-11-16. 2012-07-21 tarixində arxivləşdirilib. İstifadə tarixi: 2014-02-20.
3. ↑  "В Италии состоялась премьера фильма Роберта Де Ниро о его отце". Tass.ru. 2020-01-19 tarixində arxivləşdirilib. İstifadə tarixi: 2014-12-30.

Xarici keçidlər
---------------

* *Bronks əhvalatı* — Internet Movie Database saytında.

* *Bronks əhvalatı* Allmovie saytında
Qorçular
**Qorçubaşı yaxud Qorçibaşı** – "Qorçuların rəisi" qızılbaş tayfalarının döyüşçülərindən ibarət olan şah qvardiyasının başçısı anlamını verir. V.F.Minorski göstərir ki, ilk Səfəvilər dövründə daimi qoşun yox idi və qorçubaşı "hərbi nazir" idi, onun adi adı da elə Əmir əl-üməra olmuşdur.

Salnamələrdə qorçibaşı adını ilk dəfə çəkən Həsən bəy Rumlu hicri 911 (1505-1506)-ci ildə yazırdı ki, bu il Şah İsmayıl *"Sultan Heydərlə döyüşdə (onun düşmənlərinin) tərəfində iştirak edənlərin hamısını öldürməyi əmr etmişdir. O, bunu təhqiq etməyi qorçibaşı Əbdül bəy Dədəyə tapşırmışdır."* 

I Şah İsmayılın anonim tarixində bəzi təfsilatlar vardır. Buradan aydın olur ki, qorçibaşı qoşunla Şirvana yollanmış, çoxlu "türkmanı", Tabasaran və Şirvan sakinlərini qırmışdır.

Əbdül bəy Dədə Talış sakini idi. O, Şeyx Heydərin ölümündən sonra, gənc İsmayıl Gilanda olduğu dövrdə, Ərdəbil təriqətinin işlərini aparmış məhdud şəxslər dairəsinin – "əhl-i ixtisas"ın üzvü olmuşdu. Lakin sonralar qorçibaşı vəzifəsini siyasi həyatda az nəzərə çarpan adamlar tuturlar. *Hicri 915 (1509-1510)ci ildə qorçibaşı kimi Yegan bəy Təkəlinin adı çəkilir23. 920 (1514-1515)-ci ildə bu vəzifədə Sarı Pirə Ustaclı olmuşdu.* 

Səfəvilər dövləti banisinin dövründə qorçibaşı əmir əl-üməra ilə müqayisədə xeyli kiçik sima idi. I Şah Təhmasibin dövründə qorçibaşı vəzifəsində hicri 937 (1534)-ci ildə təkəli tayfasının qiyamı yatırılarkən öldürülmüş Durə bəy Təkəlinin adı çəkilir.

Sonralar siyasi və hərbi dairələrdə qorçibaşının rolu artır. Hicri 945 (1538-1539)-ci ildən, yəni hicri 969 (1561-1562)-cu ilədək qorçibaşı vəzifəsini tutmuş Sevindik bəy Əfşarın adına mənbələrdə təsadüf olunur. II Şah İsmayılın tədbirlərindən biri qorçibaşı vəzifəsinə Kirman hakimi Allahqulu bəy Əfşarı təyin etmək olmuşdu . Şah Məhəmməd Xudabəndənin dövründə bu vəzifəni sarayda böyük nüfuzu olan Qulu bəy Əfşar tutmuşdu. Maraqlıdır ki, qorçibaşıların əksəriyyəti qızılbaş əfşar tayfasından çıxmışdı.

İstinadlar
----------

1. ↑  Təzkirət əl-mülük, səh.116-117
2. ↑  Əhsən ət-təvarix, səh.88
3. ↑  Şah İsmayılın anonim tarixi, vər.119.a.
4. ↑  Şərəfnamə, c.II, səh.158
5. ↑  Əhsən ət-təvarix, səh.145
6. ↑  Əhsən ət-təvarix, səh.236
7. ↑  Şərəfnamə, c.II, səh.218
8. ↑  Tarix-i Aləmarayi Abbasi, səh.213
9. ↑  Oktay Əfəndiyev. Səfəvilər dövləti, səh.299-300

Ədəbiyyat
---------

Oqtay Əfəndiyev, Azərbaycan Səfəvilər dövləti, Bakı, "Şərq-Qərb", 2007. 407 səh.
**Oktavio Okampo** 1943-cü ildə Meksikanın Selaya şəhərində anadan olub. O, Meksikanın "La Esmeralda" Təsviri İncəsənət İnstitutu və San Fransisko İncəsənət İnstitutunu bitirib.

1972-ci ildən əsərlərini nümayiş etdirməyə başlayıb. 120-dən çox Meksika və Amerika filmlərində rəssam və dizayner kimi , həmçinin aktyor və rəqqas kimi də fəaliyyət göstərib.

Daha çox ikili məna daşıyan əsərləri ilə tanınır. biz onun əsərlərinə uzaqdan baxarkən insan simaları görürük, yaxınlaşdıqda isə simanın ayrı-ayrı detallardan əmələ gəldiyini müəyyən edirik. Detalları, parçaları müşahidə etdikcə optik illüziya yoxa çıxır. Oktavio məhz bunu "metamorfik" stil adlandırır.

Meksikada onun əsərlərindən və individual əsərlərdən ibarət bir neçə kolleksiya, Meksikanın keçmiş prezidenti Cimmi Karter , Ceyn Fonda , Şer ( Şerin "Heart of stone" albomunun axra və üz qabığı üçün ) , Sesar Çaves üçün hazırlanıb.

Xarici keçidlər
---------------

* Arxivləşdirilib 2008-12-24 at the Wayback Machine
**"Böyük ümidlər"** (*ing.* Great Expectations) — meksikalı rejissor Alfonso Kuaronun amerikan melodram janrında film. 1998-ci ildə ekranizasiya olmuşdur.

Süjet
-----

10 yaşında olarkən Finnegan Bell, Nora Dinmor adlı qoca ərə getməmiş bir qadının yanında qalır. Hələ cavanlıqda, onun sevgilisi toy mərasimində onu ataraq qaçmışdı. Bunun üçün Nora həyatının əsas məqsədi — qohumu olan Estellaya kişiləri nifrət etməyi aşılamaqdır. Doğrusu Estella elə gözəldir ki, Finn ona aşiq olur və beləliklə də o da Noranın hiyləsinə keçir.

O vaxtdan bəri, Finn hər həftə ms Dinsmorun evinə gəlir və nəhayət bir gün Estella onunla gəzməyə çıxmağa razı olur. Lazımi yerdə görüşdükdən sonra, Estella ona xahiş edir ki, o öz evini ona göstərsin. O razı olur. Amma bədbəxtlikdən onlar evdə çox az müddət birgə qalırlar. Əsl ledi kimi, Estella Finneganla sağollaşır, səhərisi isə bilinir ki, o uzun müddətə Nyu Yorka təhsil almağa gedib. Finnin də bəxti gətirir — o da ABŞ-nin mədəni şəhərinə üz tutacaq və imkan olarsa o orada Estellanı tapacaq.

Rollarda
--------

* İtan Houk … Finnegan Bell
* Qvinet Peltrou … Estella
* Henk Azaria … Walter Plane
* Kris Kuper … Joe
* Anne Bancroft … Bayan Dinsmoor
* Robert de Niro … Mahkum / Lustig
* Josh Mostel … Jerry Ragno
* Kim Dickens … Maggie
* Nell Campbell … Erica Thrall
* Gabriel Mann … Owen
* Jeremy James Kissner …10 yaşındaki Finnegan
* Raquel Beaudene … 10 yaşındaki Estella
* Stephen Spinella … Carter Macleish
* Marla Sucharetza … Ruth Shepard
* Isabelle Anderson … Lois Pope

Soundtrek
---------

Məhz bu film üçün Tori Amos *Siren* adlı mahnı yazmışdı. Bundan başqa, filmdə Pulp, Scott Weiland, Iggy Pop, Chris Cornell, The Verve Pipe və Duncan Sheik kimi məşhur musiqiçilərin də mahnıları səsləndirilib.
Ancaq bütün bu musiqilər içərisidə, filmin simvol mahnısı — Mono qrupunun "Life in Mono" adlı treki idi.

İstinadlar
----------

1. ↑  .
2. ↑  "*GREAT EXPECTATIONS* (15)". British Board of Film Classification. 1998-01-19. 2014-02-02 tarixində arxivləşdirilib. İstifadə tarixi: 2012-12-02.
3. ↑  "Great Expectations (1998) — Box Office Mojo". Box Office Mojo. 2019-06-26 tarixində arxivləşdirilib. İstifadə tarixi: 2010-03-20.

Xarici keçidlər
---------------

* *Great Expectations* — Internet Movie Database saytında.

* *"Böyük ümidlər"* — Internet Movie Database saytında.

* *Böyük ümidlər* AllMovie saytında 2.5 - 5 ulduzdan
Məzmun
------

Taksi sürücüsü Bəhlul (*Anar Heybətov*) bir gün taksiyə minən qıza (*Təhminə Hüseynova*) aşıq olur. Bu məhəbbət ona çox baha oturur. Xoşbəxt sonluqla bitən film-tamaşa musiqili komediyadır.

Film-tamaşanın heyəti
---------------------

### Film-tamaşanın üzərində işləyənlər

**Ssenari müəllifi :** Ramiz Abdullayev
**Quruluşçu rejissor :** Sevil İbrahimova(Sevil İbrahim kimi), Yusif Əkbərov
**Quruluşçu operator :** İzzət Əzizov
**Bəstəkar :** Teymur Namə
**Montaj üzrə Rejissor :** Əhməd Məcidov
**Səs rejissoru :** Mahmud Əhmədov
**Rejissor assistenti :** Rəşad Zöhrabov
**Musiqi Tərtibatı :** Minurə Əfəndiyeva
**Qrim ustası :** Zemfira Cəfərova
**Sürücü :** Rasim Hacıyev, Vidadi Fətəliyev, Rasim Səfərov
**Redaktor :** Sadıq Elcanlı
### Rollarda

Arif Quliyev-Hacıağa
Anar Heybətov-Bəhlul
Təhminə Hüseynova-Ceyran
Naibə Allahverdiyeva-Anaxanım
Vidadi Əliyev-Atababa
Rəhman Rəhmanov-Mustafa
Füzuli Məmmədov (aktyor)-Şair
Fatma Mahmudova-Şairin arvadı
Xudu Mürsəlov-Qardaşxan
Adil Qayıbov-Pələng
Rəşad Səfərov
Qəmbər Baxşıyev
Rövşən Quliyev
Əli Qurbanov
Elçin Salahov
Sevil İbrahimova
Günel Hüseynzadə
Eldəniz İdrisov
Elçin Həsənov
Qardaşəli Kərimov
Həsən Dadaşov
Səyyad Əlizadə-Müğənni

Həmçinin bax
------------

Azərbaycan filmlərinin siyahısı

Xarici keçid
------------
Qross-Valsertal vadisi
**Qross-Valsertal vadisi** (*alm.* Großes Walsertal, Großwalsertal‎) — Avstriyanın Forarlberq federal torpaqlarında yerləşən vadi.

Adı
---

Qross-Valsertal vadisi
Vadinin adı Großes Walsertal (*az. Böyük Valser vadisi*) İsveçrənin Vale kantanu, Rona vadisindən gələn mühacirlərin adı ilə bağlıdır. Vadi artıq XIV əsrdən bu cür adlanır (*alm.*Walser).
Valserlər Forarlberzne dairəsinə daxil olan torpaqların dörddə birində məskunlaşmışlar: onlar təkcə Qross-Valsertal vadisində deyil həm də Laterinsertal — Reyn vadisinin şərqi, Damyols, Brandnertal, Zilbertal vadisi və Klyan-Valsertal vadisində (az. kiçik Valser vadisi) də yayılmışlar.

Coğrafiyası
-----------

Marulbax çayı
Qross-Valsertal vadisi Şimali Əhəngdaşı Alpına daxildir. Qross-Valsertal vadisinin ən hündür dağları: Rote-Vand, Vraçenkopf, Misthaufen, Siterplapfen və Qamsfrayfayt. Vadi V-şəkillidir. Uzunluğu 25 km təşkil edir.

Əhali
-----

Qross-Valsertal vadisində 25 km məsafədə uzanır. Bu bölgədə 6 kənd yerləşir: Tyorinqerberq, Sankt-Qerold, Blons, Zonntaq, Fontanella və Raqqal.

Qross-Valsertal biosfer təbiət qoruğu
-------------------------------------

Qross-Valsertal UNESCO tərəfindən biosfer təbiət qoruğu olaraq tanınır. YUNESKO-nun İnsan və Biosfer proqramı çərçivəsində yerli əsasda biosfer ehtiyatıdır. Qoruq əməkdaşları hər il marifləndirici və ekoloji tədbirlər «Wilden Walser Wege» (*az.* Valserin yabanı yoları) təşkil edirlər.

Mədəniyyət
----------

2004—cü ildən bəri vadidə Walserherbst (*az. Valzer payızı*) festivalı keçirilir. Festival 2 ildən bir təşkil edilir. Festivalın proqramına müasir ədəbiyyat, kino, musiqi, teatr, sərgi və seminarlar daxildir. Festivalın şüarı "insan görüşlərinin sevincindən yeni fikirlərə açıqlıq" deməkdir. Bu şüar əbəs yerə seçilməmişdir. Çünki mədəniyyət mübadiləsi bir neçə yüz il əvvəl Valedən köç edən etnik qrupun müəyyən bir kompanentidir.

İstinadlar
----------

1. ↑   Arxivləşdirilib 2018-04-12 at the Wayback Machine *The Editors of Encyclopaedia Britannica.* "Vorarlberg state, Austria. // Encyclopaedia Britannica" (ingilis). Encyclopædia Britannica, Inc. 2018-04-12 tarixində arxivləşdirilib. İstifadə tarixi: 2018-04-24.  (#redundant\_parameters)
2. ↑  [*ölü keçid*] *Homepage der Region Biosphärenpark Großes Walsertal.* "Großes Walsertal, Vorarlberg" (alman). Verein Großes Walsertal Tourismus. 2018-04-19 tarixində orijinalından arxivləşdirilib. İstifadə tarixi: 2018-04-24.  (#redundant\_parameters)
3. ↑  [*ölü keçid*] *Homepage der Region Biosphärenpark Großes Walsertal.* "Biosphärenpark : Bildung" (alman). Biosphärenpark Management. 2018-04-03 tarixində orijinalından arxivləşdirilib. İstifadə tarixi: 2018-04-24.  (#redundant\_parameters)
4. ↑  "Walser Autumn in Vorarlberg" (ingilis). 2017-04-15 tarixində arxivləşdirilib. İstifadə tarixi: 2017-04-14.
**Oktyabrın şəfəqləndirdiyi yol** — rejissor Cavanşir Məmmədovun Azərbaycan Kommunist Partiyasının XXIX qurultayının yekunları haqqında çəkdiyi sənədli film.

Məzmun
------

Filmdə Azərbaycanın bu günü, onun qayğı və sevincləri, əmək adamlarının bayramları, kənd təsərrüfatı və sənaye sahəsində çalışan əmək qəhrəmanlarının, elm və incəsənət xadimlərinin xeyirxah və fədakar işləri geniş şəkildə göstərilmişdir.

Azərbaycanın görkəmli adamları-akademik Həsən Abdullayev, məşhur neftçi-alim Fərman Salmanov, tanınmış pambıqçı Sürəyya Kərimova, neftçi İsrafil Hüseynov və başqaları filmin qəhrəmanlarıdır.

Filmin heyəti
-------------

### Film üzərində işləyənlər

**Rejissor:** Cavanşir Məmmədov
**Ssenari müəllifi:** Əşrəf Hacıyev
**Operator:** Fəraməz Məmmədov, Elxan Əliyev
**Bəstəkar:** Fikrət Əmirov
**Səs operatoru:** Şamil Kərimov

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 235-258.
***Daruğa*** (başq. даруга, tatar. даруга/daruğa; monq. daru- – "basmaq", "möhürləmək") — Monqol imperiyasında ərazi vahidi. Bir daruğa daruğaçı tərəfindən idarə olunurdu.

Sonralar bu termin vilayət üçün, əsas da XV–XVI əsrlərdə Kazan və Sibir xanlıqlarında istifadə edilmişdir. XVI–XVIII əsrlərdə Rusiya imperiyasının türklər yaşayan bölgələrində istifadə edilmişdir. Səfəvi İranında bu, prefekt mənasını verən bir titul olmuşdu.  Çoxsaylı Səfəvi daruğalarından biri Səfiquli xan idi.

1762-ci ildə başqırd xalqı Kazan, Noqay, Osin Daruğa və Sibir daruğalarına nəzarət edirdi.

İstinadlar
----------

1. ↑  *Ergene, Boğaç A.* Judicial Practice: Institutions and Agents in the Islamic World. Brill. 2009. səh. 271. ISBN 978-9-00417-934-9. Darugha - the word is derived from the Mongol daru-, 'to press, to seal' and was used to denote a chief in the Mongol feudal hierarchy (...)
2. ↑  (Tatarca) Даруга // Tatar Ensiklopediyası. Kazan: Tatarıstan Elmlər Akademiyası. Tatar Ensiklopediyası İnstitutu. 2002.
3. ↑  *Mikaberidze, Alexander.* Historical Dictionary of Georgia. Rowman & Littlefield. 2015. səh. 95. ISBN 978-1-44224-146-6.
4. ↑  Rychkov Petr Ivanovich: "Topography of Orenburg" Russia St. Petersburg, 1762 page 93
**Çox qorxulu kino 2** (ing. Scary Movie 2) — 2000-ci ildə istehsal olunmuş "Çox qorxulu kino" film seriyasının ikinci seriyasıdır.

Məzmun
------

Sindi Kempbell və dostları filminn birinci hissəsində baş verən hadisələrdən sonra kollecə daxil olurlar. Onlar yeni həyata başlamaq istəyirlər. Lakin Professor Oldman və əlil assisent Dvayt kabuslar haqqında toplamaq məqsədilə onları qəribə qəsrə aparmaq istəyir. Bunun əvəzində isə onların hamısının qiymətlərini yuxarı qaldıracaqdır. Amma Professorun kollecdəəkilər üçün planı vardır. Professor onları şikar əvəzinə işlətmək istəyir. Kollecdəkilər Professor Oldmanla onun planını bilmədən razı olurlar. Sindi və dostları qəsrə gələn zaman burada danışan tutuquşu görürlər. Həmçinin, bir əli əlil olan Hensonu da görürlər. Axşam yeməyi zamanı Henson özünü çox qəribə aparır. Bu da dostları bərk təəccübləndirir. Sonra Sindi və dostları Professor Oldmanın planlarından xəbər tutur. Onlar qaçmağa çalışırlar. Lakin bu zaman dostlara qəsrdəki dirilən ölülər və ruhlar mane olurlar…

Rollarda
--------

* Anna Feris … Sindi Kempbell
* Recina Hall … Brenda Miks
* Şon Ueyans … Ray Uilkins
* Marlon Ueyans … Şorti Meeks
* Şannon Elizabet … Baffi Gilmor
* Ketrin Robertson … Teo
* Tim Karri … Professor Oldman
* Kris Eliott … Henson
* Devid Kross … Dvayt Hartman

İstinadlar
----------

1. ↑  Freebase Data Dumps. Google.
2. ↑  "Çox qorxulu kino 2 (2001)". 2012-02-24 tarixində arxivləşdirilib. İstifadə tarixi: 2012-05-26.

Xarici keçidlər
---------------

* *Çox qorxulu kino 2* — Internet Movie Database saytında.
**Mirzə Şah Hüseyn** (XV əsr, İsfahan – 1523) — Səfəvilər dövlətinin vəkili, səfəvi dövlət xadimi.

Həyatı
------

İsfahanda doğulmuşdur, ixtisası memarlıq idi. 1503-cü ildə İsfahan hakimi Durmuş xan Şamlının şəxsi vəziri olmuşdur. 1514-cü ildə Çaldıran döyüşündə şahın həyat yoldaşını tapdığı üçün Şah İsmayılın vəkilliyinə gətirilmişdir. Şah İsmayılın hakimiyyətinin son dövrlərində təsiri artdı və saray çəkişmələrində iştirak etməyə başladı. 1521-ci ildə Durmuş xan Şamlının Herata göndərilməsinə nail olmuşdu. Qızılbaş əyanlarına təzyiq göstərməsi və şahın üzərindəki təsiri səbəbi ilə 1523-cü ilin apreli qızılbaşlar tərəfindən öldürülmüşdür. Yerinə gələn Cəlaləddin Təbrizi onun haqqında bu rübaini yazmışdı:

> 
> Ey ki, gözümə ziya olan bir əyyam,  
> Getdin və günüm qaraldı, oldu axşam.  
> Sanki ikimiz iki şam idik birgə,  
> Söndürdü dövr səni, mən isə yanıram  
> 
> 
> 
>

İstinadlar
----------

1. ↑  Savory, Roger (2007). *Iran under the Safavids* Cambridge University Press. səh. 48 .ISBN 0521042518.
2. ↑  İsgəndər bəy Münşi Türkman. Dünyanı bəzəyən Abbasın tarixi (*Tarixe-aləmaraye-Abbasi*). Bakı, "Şərq-Qərb Nəşriyyat evi, 2010, səh 294
**Trebine** (bosn. Trebinje, *serb.* Требиње / Trebinje, xorv. Trebinje) — Bosniya və Herseqovinaya daxil olan Serb Respublikasının cənub hissəsində yerləşəmn eyni adlı icmanın inzibati mərkəzi.
Şəhər Herzeqovinanın cənub-şərqindəki Trebişnise çayında, Dubrovnikdən (Xorvatiya) cənub-şərqdə, Adriatik dənizindən 24 km məsafədə yerləşir.

Şəhərin tarixi antik dövrlərdən başlayır. Adının özü qədim "Travuniya"-dan gəlir. Bu Adriatik sahilindəki Kotordan Dubrovnikə qədər mövcud şəhər və ətrafındakı dağları əhatə edən ərazinin adıdır. Adı slavyanların terbıne sözündən gəlməsi deyilir. Bununda mənası "təmizlənmiş torpaq, köklü yer" deməkdir.

Trebineni üç dinin şəhəri adlandırmaq olar - burada xeyli sayda pravoslav kilsəsi (şəhər bağçasında Rəbbin Müqəddəs Transfiqurasiyasının Katedral Kilsəsini və Skvine təpəsindəki Herqeqovachka Qracanisa monastırını qeyd etməyə dəyər). 1992-1995-ci illər müharibəsi zamanı dağıdılmış Köhnə şəhərdəki Katolik Katedrali (20-ci əsrin əvvəlləri) və Osman Paşa Məscidi (XVIII əsr) də var. Məscid yalnız 2005-ci ildə müsəlman Bosniyalıların qeri qayıtması ilə bərpa edilə bilir.

İqlimi
------

Trebine Balkan yarımadasının ən günəşli şəhərlərindən biridir. Trebine]də Aralıq dənizi iqlimi hakimdir.

Əhali
-----

2013-cü il siyahıyaalınmasına görə şəhərin əhalisi 25 589 nəfər, icmanın əhalisi isə 31 433 nəfər təşkil etmişdir.

1991-ci il siyahıyaalınmasına əsasən, şəhərdə 21 870 nəfər yaşayırdı. Bunlardan 68.19% - serblər, 19.33% - Bosniya müsəlmanları, 6.72% - yuqoslavlar və 1.58% - xorvatlar idi.

Trebinedə Serb Respublikasının ən böyük rus icması yaşayır.

İdman
-----

Bosniya və Herseqovina Premyer Liqasında oynayan "Leotar" futbol klubunun bazası Trebine şəhərində yerləşir.

Arxitektura
-----------

Şəhərin görməli yerləri eyni zamanda keçmiş Yuqoslaviyadakı ən böyük yay kafesi ilə sərhəd olan 16 köhnə çinar ağacını və serbiyalı şair və diplomat, Trebine əsilli Yovan Duçiçin abidəsini də əhatə edən parkdır.

Şəhərin cənub-qərbində Popovo Pole dağ arası vadi kənd təsərrüfatı sahəsi və pravoslav cənub slavyanları üçün böyük əhəmiyyətə malik tarixi ərazidir. Burada Tvrdoş monastırını (XV əsr) həmçinin Mrkoniçi Ostroqun kəndində Müqəddəs Vasili Ostojki kilsəsini görə bilərsiniz.

İstinadlar
----------

1. ↑  "Trebinje". // mirjanadetelic.com. 2016-04-19 tarixində orijinalından arxivləşdirilib. İstifadə tarixi: 2016-1-20.
2. ↑  "Попис становништва, домаћинстава и станова у Босни и Херцеговини 2013 на територији Републике Српске — Прелиминарни резултати, Републички завод за статистику, Бања Лука, 2013" (PDF). 2014-01-24 tarixində orijinalından (PDF) arxivləşdirilib. İstifadə tarixi: 2020-05-03.